Sebastiana Lopez-Arellano

Sebastiana Lopez-Arellano (født 13. juni 1990 i San Bernardino i California) er en funksjonshemmet friidrettsutøver fra USA, som konkurrerer i klassen F54. Dette er en klasse for sittende utøvere i parafriidrett. Hun vant spydkast under Parapanamerikanske leker 2019 i Peru.

Bakgrunn 
Lopez-Arellano jobbet i U.S. Air Force, og i 2005 hadde hun en motorsykkelulykke, der hun kjørte inn i en fortauskant for å unngå et dyr løp over veien. Hun krasjet, og skadet høyre fot slik at den etterhvert måtte amputeres over kneet. Hun skadet også begge hendene, og hun lå i koma en måned ved Walter Reed National Military Medical Center i Bethesda i Maryland. I forbindelse med opptreningen etter skaden begynte hun med idrett på et U.S. Air Force opptreningssenter, og deltok i Invictus Games og Warrior Games, i ulike idretter. Hun er datter av Felix og Noemi Lopez, og hun har ni søsken.

Idrettskarriere 
Hun deltok i Invictus Games i 2018, og vant der diskos. 

Hun deltok i Parapanamerikanske leker 2019 i Lima i Peru, og fikk der sølv i spydkast i klassen F54 bak Yanive Torres Martinez  fra Colombia, med ny personlig rekord på 15,46 meter. Hun fikk også bronse i kulestøt i klassen F53/54/55 med ny personlig rekord på 7,63 meter.. Hun deltok også i diskos, der hun kom på femteplass.

Referanser

Eksterne lenker 
  Profil hos United States Olympic & Paralympic Committee
  Profil hos Parapanamerikanske leker 2019 

Handikappidrettsutøvere fra USA
Kulestøtere fra USA
Spydkastere fra USA
Diskoskastere fra USA
Fødsler i 1990